Triin Lauri

**Triin Lauri** (sündinud 26. aprillil 1973 Kärdlas) on Eesti riigiteadlane ja Tallinna Ülikooli Ühiskonnateaduste instituudi avaliku poliitika dotsent.

Teadlasena keskendub tema uurimistöö heaolupoliitikatele, eelkõige on Triin Lauri uurimishuvi seotud võrdleva hariduspoliitika ja haridusliku ebavõrdsusega. Lisaks sellele on tema uurimisfookuses kaasaegne heaoluriik, selle olemus, väljakutsed, valitsemine ning heaoluriigi kujundamine. 

Ta on juhtinud tähelepanu sellele, et juba algkoolist alates on lastel Eestis ebavõrdne ligipääs heale haridusele.

## Haridus
1991. aastal lõpetas Triin Kärdla Keskkooli.  

1996.–2001. aastal õppis Estonian Business Schoolis rahvusvahelise ärijuhtimise bakalaureusõppes. 

2002–2008 õppis Tallinna Ülikoolis politoloogia magistriõppes.  

2015. aastal omandas Triin Lauri doktorikraadi riigiteadustes. Tema doktoritöö teemaks oli "Governing the School Choice: from Market Mechanisms to Equity Enabling Configurations" (Koolivaliku valitsemine - turuloogikast hariduslikku ebavõrdsust ohjeldavate konfiguratsioonideni) ning seda juhendasid Anu Toots ja Kaire Põder.

## Teadustöö
Triinu uurimistöö on peamiselt keskendunud võrdlevale hariduspoliitikale ja hariduslikule ebavõrdsusele, kuid hõlmab ka võrdlevat heaoluriiki, selle poliitikaid, väljakutseid ja valitsemist. Hiljuti on Triin hakanud rohkem tähelepanu pöörama heaolupoliitikate kujundamisele, huvi, mis sai hoogu juurde Konstanzi järeldoktorantuuri raames. Triinu uurimishuvi erilisus, aga ka tähtsus seisneb ühiskonnateadusliku vaate toomises haridusuuringutesse. Hariduse usku rahvana kalduvad eestlased haridusest tulenevaid võite üle hindama. Koostöös  kolleegidega näitab Triin Lauri, kuidas haridus võib ka ise probleeme tekitada. 

**Projektid, millega Triin Lauri seotud on:**

01.01.2024–31.12.2030 Heaoluteaduste tippkeskus

01.10.2023–30.09.2028 Kaitstud õiglaselt ja väärikalt (WelfareExperiences)

01.12.2023–30.11.2026 Õpetajate pedagoogilise digipädevuse koolituse tõhusus ja tulemuslikkus 

Triin Lauri oma teadustöö tulemustest: "Tegutsen valdkonnas, kus saavutusi mõõdetakse kõrgetasemelistes avaldamistes ja rahastuse võitnud projektides – nende „päris ellu“ jõudmise ahelad on pikad ja hajusad. Seega saab rääkida pigem nihetest alusraamistikes, mille najal uusi teadustulemusi tõlgendada. Suur edasiminek on see, et üha enam on hakatud huvi tundma heaolupoliitikate vastu, mis toetavad inimeste kaasa sündinud tahet ja vajadust panustada." 

Triin on avaldanud ligi sada teadusteksti ja mitmeid populaarteaduslikke artikleid. Tema kaasautorluses on ilmunud raamat „Kas Eesti Pisa on vitu?“.

2025. aastal sai ta Euroopa Liidust 1,5 miljonit eurose grandi, et uurida poliitika tagasisideefekte hariduses.

## Töö õppejõuna
Alates 2012. aastast on Triin Lauri seotud Tallinna Ülikooliga. Ta jagab end igapäevatöös õpetamis- ja teadustegevuste vahel, õpetades nii bakalaureuse-, magistri- kui doktoritasemel, nii eesti kui inglise keeles. Triin Lauri õpetatavad ained on peamiselt seotud heaoluriigi ja hariduspoliitikaga, samuti poliitika analüüsi ja võrdleva uurimisdisainiga.

Aastatel 2019–2020 töötas Triin Lauri õppejõuna Oxfordi Ülikooli sotsiaalpoliitika instituudis (*[https://www.spi.ox.ac.uk Department of Social Policy and Interventions]*). 

## Tunnustus

* Winner of ISCRC Patrick Wolf best paper award (2022. a)
* Rahvusvahelise naistippteadlaste portaali AcademiaNet liikmeks nimetamine (2022. a)
* Parim publikatsioon sotsiaalteaduste kategoorias. Tallinna Ülikooli silmapaistvaima publikatsiooni, õpiku ja loomingulise projekti konkurss (2022. a)
* Tallinna Ülikooli üliõpilaste teadustööde konkursi parim doktoritöö sotsiaalteaduste valdkonnas (2016. a)
* Winner of the ECER (European Conference on Educational Research) 2012 Best Paper Award (2013. a)
* Tallinna linna stipendium (2013. a)
* III koht Tallinna Ülikooli üliõpilaste 2012/2013 aasta teadustööde konkursil sotsiaatleaduste teadupublikatsioonide kategoorias (2013. a)
* Tallinna linna stipendium (2012. a)
* Winner of EERA (European Educationa Research Association) Scholarship for Postgraduate Students from Eastern European countries (2012. a)
* Eesti Teaduste Akadeemia, üliõpilaste teadustööde konkurss, esimene auhind (2008. a)
* Tallinna Ülikooli üliõpilaste teadustööde konkurss, III koht magistritööde kategoorias (2008. a)

## Isiklikku
Triinul on kolm tütart: Loore (2003), Anna (2006) ja Miina (2010). Suvepuhkused veedavad nad suures osas Hiiumaal, kus Triin koos elukaaslasega taastab esivanemate 1867. aastal rajatud Saralde talu.

Enne teadlaskarjääri on Triin Lauri töötanud Estonia laeva teenindustöötajana, Kärdla Keskkooli õpetajana, EBSi õppeosakonnas ja ka tarkvarafirma Telema juhatuses.

## Viited